આ બધી બાબતોને રિયલ એસ્ટેટમાં રોકાણ કરવા સાથે શું સંબંધ છે? ઘણો સંબંધ છે. મંદી ઘેરી વળી હોય એવા અર્થતંત્રમાં લોકો મોટી રકમના નાણાકીય બંધનમાં આવતાં પહેલાં હજાર વાર વિચાર કરતા હોય છે. ભારતીયો માટે ઘરની ખરીદી સૌથી મોટું રોકાણ હોવાથી તેઓ આવા સમયે એ બાબતે વધારે પડતા સાવચેત હોય એ સ્વાભાવિક છે. અર્થતંત્રમાં સ્થિરતા હોય તો જ લોકો ઘરની ખરીદી કરવાનું વિચારે. ત્યાં સુધી તેઓ ભાડે રહેવાનું પસંદ કરતા હોય છે. એને થોભો અને રાહ જુઓની નીતિ કહેવાય. આને લીધે અસલામતીના સમયમાં ઘર ખરીદવાનું ઓછું થઈ જાય છે.